Μο Γιαν

Ο Γκουάν Μογιέ (17 Φεβρουαρίου 1955), γνωστός με το ψευδώνυμο Μο Γιαν, είναι Κινέζος λογοτέχνης, θεωρούμενος ένας από τους σπουδαιότερους της χώρας του. Τα πιο γνωστά του μυθιστορήματα είναι τα Οι κόκκινοι αγροί (1986) και Οι μπαλάντες του σκόρδου (1988), ενώ έχει γράψει και πολλά διηγήματα. Το 2012 βραβεύτηκε με το Νόμπελ Λογοτεχνίας και έγινε έτσι ο πρώτος συγγραφέας με κινεζική υπηκοότητα που τιμήθηκε με το βραβείο αυτό. Σύμφωνα με στατιστικά της UNESCO, ο Μο Γιαν είναι ο έκτος πιο μεταφρασμένος συγγραφέας της κινεζικής γλώσσας. Το στυλ του Γιαν έχει συγκριθεί με αυτό των Φραντς Κάφκα και Γκαμπριέλ Γκαρσία Μάρκες, ενώ ο ίδιος έχει δηλώσει ότι ο Γουίλιαμ Φώκνερ ήταν μεγάλη επιρροή.

Ωστόσο, ο Γιαν έχει δεχτεί σκληρή κριτική από συμπατριώτες του, μεταξύ των οποίων ο συγγραφέας Γιου Τζιέ.

Σημειώσεις 
α. Ο Γκάο Σιντζιάν είχε αποκτήσει τη γαλλική υπηκοότητα όταν βραβεύτηκε το 2000.

Παραπομπές 
 

Κινέζοι λογοτέχνες
Βραβευμένοι με Νόμπελ Λογοτεχνίας
Κινέζοι νομπελίστες